Document ID: /roh_data/filtered/fineweb-2-filterrobots_roh.jsonl.gz/27665

Per far frunt a quest trend e mobilisar ils giasts indigens ha Svizra Turissem lantschà ina campagna cun il num «In love with Switzerland». Part da la campagna èn spots da reclama cun prominents. Tranter auter fa il segund carstgaun sin la glina, l'astronaut Buzz Aldrin reclama per la Svizra sco destinaziun da vacanzas. Quai ha communitgà Svizra Turissem.
En il rom da la campagna, ha l’organisaziun fatg in’acziun da reclama cun 500 scolastas e scolasts da skis sin plazza federala a Berna. Svizra Turissem sa stenta era per novs martgads. Uschia duai la reclama per vacanzas d’enviern en Svizra vegnir rinforzada en pajais sco la China e la Brasilia.
RR novitads 11:00